钦定古今图书集成/历象汇编/庶征典/第175卷 > 《田家杂占》 > 宋
## 钦定古今图书集成/历象汇编/庶征典/第175卷 > 《田家杂占》 > 宋

### 太祖建隆元年鼠害苗

按《宋史太祖本纪》，“建隆元年春，均、房、商、洛鼠食苗。”
按《五行志》：“元年，相、金、均、房、商五州鼠食苗。”

建隆二年，商州鼠食苗。

按《宋史太祖本纪》，“二年春正月壬子，商州鼠食苗，诏
免赋。”

### 乾德五年九月金州鼠食苗

按《宋史太祖本纪》。不载　按《五行志》云云。

### 太宗太平兴国七年鼠害稼

按《宋史太宗本纪》：“太平兴国七年冬十月，岳州田鼠
食稼。”

### 高宗绍兴十六年鼠害稼

按《宋史高宗本纪》，不载。　按《五行志》：“绍兴十六年，清
远、翁源、真阳三县鼠食稼，千万为群。时广东久旱，凡
羽鳞皆化为鼠。有获鼠于田者，腹犹蛇文，渔者夜设
网，旦视皆鼠。自夏徂秋，为患数月方息，岁为饥。”近鼠
妖也。

### 孝宗乾道九年鼠害稼

按《宋史孝宗本纪》不载。　按《五行志》，“乾道九年，隆兴
府鼠千万为群，害稼。”

### 淳熙五年鼠害稼

按《宋史孝宗本纪》，淳熙五年，福建兴化军水，通、泰、楚
州、高邮军田鼠伤禾。　按《五行志》：“淳熙五年八月，淮
东通、泰、楚、高邮黑鼠食禾，既岁大饥。时江陵府郭外
群鼠多至塞路，其色黑白青黄各异，为车马践死者
不可胜计，逾三月乃息。”

### 光宗绍熙四年小鼠食牛角

按《宋史光宗本纪》不载。　按《五行志》，绍熙四年，饶州
民家二小鼠食牛角，三徙牛牢，不免角穿肉瘠以毙。
近鼠妖也。

### 宁宗庆元元年猫哺鼠

按：《宋史宁宗本纪》不载。　按《五行志》：“庆元元年六月鄱阳县民家一猫，带数十鼠，行止食息皆同，如母子
相哺者。民杀猫而鼠䑛其血。鼠象盗猫，职捕而反相
与同处，司盗废职之象也。”与唐龙朔洛州猫虎同占。